St. Olavs hospital

**St. Olavs hospital, Universitetssykehuset i Trondheim**, tidligere **Regionsykehuset i Trondheim**, er et av Norges største helseforetak og en sammenslutning av alle offentlige sykehus i Sør-Trøndelag. Det meste av virksomheten er samlet på Øya i Trondheim hvor et av Nord-Europas mest moderne sykehus ble bygd i perioden 2005 til 2013. Det nye St. Olavs hospital kostet 12 milliarder kroner og ble offisielt åpnet av Kong Harald sommeren 2010. Kunnskapsenteret stod imidlertid ikke ferdig før 2013. Omtrent 80 % av bygningene til det gamle sykehuset er erstattet med nye.

St. Olavs hospital eies av Helse Midt-Norge, som igjen eies av staten. Det har både regionale og nasjonale oppgaver.

I tillegg til virksomheten på Øya, består St. Olavs hospital av St. Olav - Røros, Orkdal Sjukehus, to psykiatriske sykehus (Østmarka og Brøset), tre distriktspsykiatriske sentre (Orkdal DPS, Nidaros DPS og Tiller DPS), Barne- og ungdomspsykiatrisk klinikk, Psykiatrisk ungdomsteam, Habiliteringstjenesten for voksne – og en rekke psykiatriske poliklinikker.

St. Olavs hospital har «flere nasjonal oppgaver og landsfunksjoner innen fostermedisin og fotoferesebehandling. Universitetssykehuset har i alt åtte nasjonale kompetansesentre [...]».

## Historie

Kilde: 
* 1902: Nye Trondhjem sykehus står ferdig på Øya, i alt sju bygninger. Pris: 701&nbsp;100 kroner, en overskridelse på knapt 28 prosent av de stipulerte byggekostnadene.18. juni blir den første pasienten innskrevet. I løpet av den første driftsdagen blir totalt 92 personer skrevet inn.
* 1905: Sykehuset skaffer røntgenutstyr.
* 1925: Sykehuset kan huse 350 pasienter, med epidemi-, difteri- og tuberkulose-avdelingene.
* 1928: Kjøkkenavdelingen står ferdig i nytt bygg.
* 1930: Vaskeriavdelingen er ferdig.
* 1948: Sør-Trøndelag fylkeskommune øker eierandelen i sykehuset fra en tredel til 50 prosent.
* 1950: Sykehuset skifter navn til Sentralsykehuset i Trondheim.
* 1959: Første byggetrinn av sentralblokka (seks etasjer) tas i bruk på høsten. Den inneholder blant annet ti sengeposter á 30 senger.
* 1964: Fylket overtar eierskap av sykehuset fra kommunen
* 1972: Sentralblokka er ferdig utbygd med fire nye etasjer.
* 1974: Sykehuset får status som regionsykehus og navnet blir Regionsykehuset i Trondheim. 
* 1975: Sykehuset blir universitetsklinikk, og den kliniske undervisningen starter ved medisinstudiet. Den prekliniske undervisningen foregår ved Universitetet i Bergen.Den nybygde Barneklinikken åpnes.
* 1980: 43 leger blir uteksaminert, foreløpig i samarbeid med Universitetet i Bergen.
* 1987: Kreftavdelingen flytter inn i nytt bygg, som sluttstein i en 30 år lang prosess for nye avdelinger og laboratorier.
* 2002: 1. januar overtar staten Regionsykehuset i Trondheim fra Sør-Trøndelag fylkeskommune, og sykehuset skifter navn til St. Olavs hospital, etter Olav den hellige som ble begravet i byen i 1030.28. mai går Stortinget enstemmig inn for å bygge det nye universitetssykehuset på Øya.
* 2005: Byggefase 1 av universitetssykehuset er ferdigstilt og består av
** Nevrosenteret. 2005–2006
** Laboratoriesenteret. 2005
** Kvinnebarn-senteret. 2005
* 2010 og 2011: Høyblokka på Øya rives
* 2013: Byggefase 2  universitetssykehuset fra oktober 2005 til september 2013 og består av
** 1902-bygget. 2008
** Forsyningssenteret. 2008
** Gastrosenteret. 2009
** Bevegelsessenteret. 2009
** Akutten og Hjerte-lungesenteret. 2009
** Kunnskapssenteret. 2013
* 2015: 1930-bygget på Øya og den tidligere kjøkkenbygningen var et etterbestilt oppdrag og ble det siste prosjektet i byggefase 2 som ble ferdigstilt og overlevert i samsvar med tidsplanen, 18. mai 2015.
* 2017: Det nye akuttpsykiatriske bygget på Østmarka ble offisielt åpnet 26. oktober 2017.
* 2017: Senter for psykisk helse (Psykiatrisenteret) utredes fortsatt. Senteret var opprinnelig tenkt til å inngå i byggefase 2. Utbyggingen av St. Olavs hospital er ikke komplett før senteret er på plass.

## Organisering og ledelse
Sykehuset ledes fra 10. april 2024 av administrerende direktør Tom Christian Martinsen. I den sentrale sykehusledelsen (sentral stab) inngår ulike direktører og andre personer i stabsfunksjoner, herunder utdanningskoordinerende overlege.

Virksomheten er organisert i 18 klinikker og to divisjoner.

## Nøkkeltall

### 2005
*Nøkkeltall 2005 for St. Olavs hospital*
Liggedager somatikk: 
Liggedager psykiatri: 
Innlagte pasienter somatikk: 
Innlagte pasienter psykiatri: 
Dagpasienter somatikk: 
Polikliniske konsultasjoner somatikk: 
(herav nyhenviste:  )
Polikliniske konsultasjoner psykiatri: 
Gjennomsnittlig liggetid somatikk: 5,6
Utnyttelsesgrad senger somatikk: 90 %
Andel øyeblikkelig hjelp somatikk: 64 %
Antall senger somatikk: 
Antall senger psykiatri: 313
Ventetid poliklinikk somatikk: 81
Ventetid dagbehandling somatikk: 110
Ventetid innleggelse somatikk: 134
Ventetid voksenpsykiatri: 84
Pasienter på venteliste somatikk: 
Pasienter på venteliste voksenpsykiatri: 745
Pasienter på venteliste BUP: 209
DRG-indeks: 1,149
Antall årsverk: 
Antall ansatte: 
Driftskostnader totalt:  
Resultat totalt: −

## Bildegalleri

St. Olavs Hospital, Kunnskapssenteret i 2015 (01).jpg|Kunnskapssenteret (2015)
St. Olavs Hospital, Kunnskapssenteret (01).jpg|Kunnskapssenteret (2013)
St. Olavs Hospital, Kvinne-barn-senteret (01).JPG|Kvinne-barn-senteret (2013)
St. Olavs Hospital, Gastrosenteret på Olav Kyrres plass.JPG|Gastrosenteret (2013)
St Olavs hospital, 1902-bygget.jpg|1902-bygget (2014)
St. Olav hospital Forsyningssenteret.jpg|Forsyningssenteret (2013)
St. Olavs Hospital, Bevegelses- og AHL-sentret.JPG|Bevegelsessenteret (nærmest) og AHL-sentret (2013)
St. Olavs Hospital, fra vestsiden.JPG|St. Olavs Hospital, fra vestsiden (2013)
St. Olavs hospital Trondheim 2012.jpg|St. Olavs sett fra Utsikten (2012)
St. Olavs Hospital, Olav Kyrres plass (03).JPG|Olav Kyrres plass, retning AHL (2013)
St. Olavs Hospital, Olav Kyrres plass (04).JPG|Olav Kyrres plass, retning Elgeseter gate (2013)
St. Olavs Hospital, ambulansehelikopter.JPG|Et ambulansehelikopter tar av/lander fra taket (2013)


## Referanser




## Eksterne lenker
* 
* St. Olavs hospitals nettsted
*Nøkkeltall for 2016: https://stolav.no/om-oss/nokkeltall-for-st-olavs-hospital